## Carlos Mazón visita el ‘showroom’ de Lladró a Nova York

**Nova York.**

El president de la Generalitat, Carlos Mazón, ha visitat el showroom que l’empresa Lladró, especialitzada en la creació de figures i productes de porcellana artística, té a Nova York.

El cap del Consell, acompanyat per la consellera d’Innovació, Indústria, Comerç i Turisme, Marián Cano, ha recorregut la concept store que Lladró, fundada en 1953 a Almàssera, té des de 2023 en la ciutat estatunidenca.

El disseny del showroom de l’empresa a Nova York és obra de la dissenyadora valenciana Carmen Baselga i unix modernitat i tradició en un espai únic carregat de detalls relacionats amb la nostra terra.

La visita s’emmarca en la ronda de contactes que el cap del Consell està mantenint amb diferents empreses valencianes que tenen interessos comercials als Estats Units, per a mostrar-los el seu suport institucional i per a conéixer les seues preocupacions i necessitats.

Fecha: 02/05/2025